Keskkonnariski hindamine

Keskkonnariski hindamine (inglise keeles environ­mental risk assessment) on keskkonnale avalduva kahjuliku mõju tagajärgede (keskkonna-, tervise-, sotsiaal-majanduslik mõju) ja nende ilmnemise tõenäosuse (ruumiline ja ajaline levik) hindamine.

Keskkonnariski hindamine on oluline näiteks keskkonnamõju hindamisel ning keskkonnariskide (nt avariid, õnnetused) eest kindlustamisel ja vältimisel. 

Keskkonnariski hindamine on osa keskkonnariski analüüsist, mis sisaldab ka riski vältimis- ja leevendusmeetmete kavandamist ning huvirühmadele nendest teadaandmist.

 Viited 

Kategooria:Keskkonnaõigus